[{"text_idx": "#000003", "text": "So\u0303ja 311. pa\u0308ev: Ukraina kaitseministri so\u0303nul sulgeb Venemaa na\u0308dala pa\u0308rast meestele piirid"}, {"text_idx": "#000005", "text": "Kiievit ja teisi piirkondi tabas vana-aasta viimasel pa\u0308eval taas Vene raketiru\u0308nnak. Ukraina kaitseminister Oleksi Reznikov u\u0308tles, et Venemaa sulgeb teise mobilisatsioonilaine to\u0303ttu na\u0308dala pa\u0308rast Vene meeste va\u0308ljapa\u0308a\u0308su takistamiseks oma piirid, vahendas The Kyiv Independent."}, {"text_idx": "#000007", "text": "- Reznikov: Venemaa sulgeb na\u0308dala pa\u0308rast riigipiirid;"}, {"text_idx": "#000009", "text": "- Vana aasta viimane pa\u0308ev to\u0303i taas raketiru\u0308nnaku ja o\u0303huha\u0308iresireenid"}, {"text_idx": "#000011", "text": "- Vene ru\u0308nnakutes suri neli tsiviilisikut, haavata sai kuus;"}, {"text_idx": "#000012", "text": "- Ukraina relvajo\u0303udude peastaap: o\u0303huto\u0303rje lasi alla 10 Iraani drooni;"}, {"text_idx": "#000013", "text": "- ISW: Venemaa ta\u0308ppisrakettide varud kahanevad;"}, {"text_idx": "#000014", "text": "- Suurbritannia kaitseministeerium: venelased vo\u0303ivad pu\u0308hade ajal veel raketiru\u0308nnakuid teha;"}, {"text_idx": "#000016", "text": "- Ukraina hinnangul kaotas Venemaa o\u0308o\u0308pa\u0308evas u\u0308le 700 so\u0303duri;"}, {"text_idx": "#000017", "text": "- Venemaa vabastas Ukrainas tegutsevad teenistujad tulumaksust"}, {"text_idx": "#000018", "text": "\"Ma tean kindlalt, et teil on ja\u0308a\u0308nud umbes na\u0308dal, enne kui teie valikuvo\u0303imalus kaob,\" u\u0308tles Reznikov venekeelses videopo\u0308o\u0308rdumises Vene kodanikele."}, {"text_idx": "#000019", "text": "\"Jaanuari alguses sulgevad Venemaa vo\u0303imud meestele piirid, kuulutavad va\u0308lja so\u0303jaseisukorra ja alustavad ja\u0308rjekordset mobilisatsioonilainet. Piirid suletakse ka Valgevenes,\" u\u0308tles ta."}, {"text_idx": "#000020", "text": "Ukraina luuredirektoraadi juht Ko\u0303ro\u0303lo Budanov u\u0308tles varem 30. detsembril BBC-le antud intervjuus, et Venemaa kavandab to\u0308o\u0308jo\u0303upuuduse to\u0303ttu uut mobilisatsioonilainet alates 5. jaanuarist."}, {"text_idx": "#000021", "text": "Reznikov ma\u0308rkis, et uus mobilisatsiooni laine saab puudutama ka Venemaa suurte linnade elanikke."}, {"text_idx": "#000022", "text": "Reznikov ra\u0308a\u0308kis ka sellest, et Venemaal vo\u0303ib kuluda oma so\u0303java\u0308e taastamiseks kuni ku\u0308mme aastat."}, {"text_idx": "#000025", "text": "Zelenski mainis po\u0308o\u0308rdumises ka Venemaa ru\u0308nnakuid, mis on purustanud Ukraina energiatootmisu\u0308ksuseid, o\u0308eldes, et valgust leidub igau\u0308he jaoks ka siis, kui pole elektrit."}, {"text_idx": "#000027", "text": "Ukrainas ko\u0303lasid vana aasta viimase pa\u0308eva pa\u0308rastlo\u0303unal taas o\u0303huha\u0308iresireenid. Mo\u0303kolajevi so\u0303java\u0308eadministratsiooni juht Vitali Kim kirjutas Telegrammis, et okupandid u\u0308ritavad ko\u0303igil aastavahetust a\u0308ra rikkuda. Teadaolevalt tulistasid venelased rakette va\u0308lja lennukitelt."}, {"text_idx": "#000029", "text": "Ru\u0308nnakud tabasid ka teisi piirkondi Ukrainas. Mo\u0303kolajivis sai ru\u0308nnakus viga kuus inimest. Drooniru\u0308nnakus Hmelno\u0303tsko\u0303is sai viga kaks inimest ja Zaporiz\u030cz\u030cjas sai kahjustada eluhoone."}, {"text_idx": "#000030", "text": "Ukraina armee esindaja teatel tulistas Ukraina o\u0303huto\u0303rje alla 12 raketti 20-st."}, {"text_idx": "#000032", "text": "Kuleba kirjutas Twitteris, et seekord vo\u0303ttis Venemaa teadlikult sihikule elurajoonid, mitte enam energiataristu. \"So\u0303jakurjategija Putin ta\u0308histab uue aasta saabumist inimesi tappes,\" kirjutas Kuleba."}, {"text_idx": "#000033", "text": "Briti luureu\u0308levaates hoiatati juba varem, et Venemaa kavandab ulatuslikku raketiru\u0308nnakut Ukrainas, et pu\u0308hadeaegse ru\u0308nnakuga ukrainlaste vo\u0303itlusvaimu no\u0303rgestada."}, {"text_idx": "#000034", "text": "The aftermath of Russian rocket attack on Kyiv - Presidential Office. This is a hotel in the city center. /EwDfWXw7vq"}, {"text_idx": "#000036", "text": "\"Terroristlik riik ei pa\u0308lvi andestust, ja need, kes annavad taolisteks ru\u0308nnakuteks ka\u0308ske, kes viivad neid la\u0308bi, ei pa\u0308lvi andestust,\" u\u0308tles Zelenski videopo\u0308o\u0308rdumises."}, {"text_idx": "#000037", "text": "\"Mitu raketiru\u0308nnakulainet vanaaasta o\u0303htul, raketid inimeste pihta \u2013 sellise asja korraldajad pole inimesed,\" lisas Zelenski."}, {"text_idx": "#000038", "text": "Samas videos po\u0308o\u0308rdus Zelenski lu\u0308hidalt vene keeles ka Venemaa elanike poole, o\u0308eldes, et Vladimir Putin peab seda brutaalset so\u0303da u\u0308ksnes selleks, et vo\u0303imul olla ning ta ei hooli oma riigist ega sealsetest inimestest."}, {"text_idx": "#000039", "text": "Venemaa kaitseministeeriumi teatel vabastas Ukraina vangide vahetamise ka\u0308igus 82 Vene so\u0303durit. Ukraina presidendi kantselei juht Andri Jermak u\u0308tles, et Venemaa andis omakorda u\u0308le enam kui 140 Ukraina so\u0303java\u0308ega seotud isikut."}, {"text_idx": "#000040", "text": "Jermak lisas Telegrami postituses, et osa vabastatud Ukraina meestest ja naistest olid vigastatud. Osa neist oli vo\u0303idelnud Mariupoli kaitsel ja osa Maosaarel, vahendas Reuters."}, {"text_idx": "#000041", "text": "Vene kaitseministeeriumi teatel eelnesid vangide vabastamisele la\u0308bira\u0308a\u0308kimised. Vabastatud Vene so\u0303durid toimetatakse lennukiga Moskvasse ja antakse meedikute hoole alla."}, {"text_idx": "#000043", "text": "Vene ru\u0308nnakutes suri mo\u0308o\u0308dunud o\u0308o\u0308pa\u0308eval neli tsiviilisikut, haavata sai kuus"}, {"text_idx": "#000044", "text": "The Kyiv Independent kirjutas, et Venemaa ru\u0308nnakutes hukkus viimase 24 tunni jooksul neli tsiviilisikut, kuus sai vigastada. Vene va\u0308ed ru\u0308ndasid viimase 24 tunni jooksul va\u0308hemalt nelja Ukraina piirkonda \u2013 Donetski, Harkivi, Hersoni ja Dnipropetrovski oblastis."}, {"text_idx": "#000045", "text": "Sumo\u0303 oblasti kuberner Dmo\u0303tro Z\u030co\u0303vitskii u\u0308tles Telegrami postituses, et Vene so\u0303java\u0308elased tulistasid reedel mitut Venemaa piiri la\u0308hedal asuvat asulat 139 korda."}, {"text_idx": "#000047", "text": "Rahvusvahelise Aatomienergiaagentuuri so\u0303nul kaotas Zaporiz\u030cz\u030cja tuumajaam pommitamise to\u0303ttu u\u0308henduse varuelektriliiniga."}, {"text_idx": "#000049", "text": "Krakeni eriu\u0308ksusest ja 92. eraldiseisvast mehhaanilisest brigaadist koosnev u\u0308hisva\u0308gi korraldas tulise haarangu okupeeritud ku\u0308lale, mille ka\u0308igus vo\u0303eti vangi arvukalt Vene so\u0303dureid."}, {"text_idx": "#000050", "text": "Ukraina relvajo\u0303udude peastaap teatas, et Venemaa andis Ukraina pihta reedel viis raketilo\u0308o\u0308ki ja muud o\u0303hulo\u0308o\u0308ki. Samuti saatis Venemaa Ukraina sihtma\u0308rkide suunas 10 Iraanis toodetud drooni, mis ko\u0303ik Ukraina o\u0303huto\u0303rje poolt alla lasti."}, {"text_idx": "#000051", "text": "Peastaap teatas ka, et 29. detsembril hukkus Hersoni oblastis 200 Vene so\u0303durit ning 115 sai Zaporoz\u030cz\u030cja oblastis haavata."}, {"text_idx": "#000052", "text": "USA mo\u0303ttekoda So\u0303jauuringute Instituut (ISW) u\u0308tles, et Venemaa poolt ja\u0308rjest enam droonide kasutamine Ukraina vastu viitab ammendunud raketivarudele."}, {"text_idx": "#000053", "text": "\"Venemaa suurendas drooniru\u0308nnakuid, et ja\u0308tkata oma kampaaniat Ukraina kriitilise infrastruktuuri vastu, kuna ta\u0308ppisrakettide varud kahanevad,\" teatas so\u0303jauuringute instituut."}, {"text_idx": "#000054", "text": "Suurbritannia kaitseministeerium kirjutas oma igapa\u0308evases Ukraina olukorra u\u0308levaates, et alates oktoobrikuust on Venemaa korraldanud ulatuslikke raketiru\u0308nnakuid Ukraina pihta umbes seitsme- kuni ku\u0308mnepa\u0308evaste vahedega. Eesma\u0308rgiks ha\u0308vitada Ukraina energiataristust."}, {"text_idx": "#000055", "text": "\"Kuigi Venemaa ja\u0308tkab ilmselt sama takikaga raketiru\u0308nnakute korraldamist, et Ukraina o\u0303huto\u0303rjet u\u0308lekoormata, vo\u0303ib Venemaa uue raketiru\u0308nnaku korraldada juba la\u0308hipa\u0308evil, et anda lo\u0308o\u0308k ukrainlaste moraali pihta pu\u0308hade ajal."}, {"text_idx": "#000056", "text": "Taani so\u0303java\u0308eluure Venemaa analu\u0308u\u0308si juhi hinnangul mo\u0303jutas Venemaa presidendi Vladimir Putini otsust alustada suuremahulist sissetungi Ukrainasse hormoonravimite tarbimisest po\u0303hjustatud suurushullustus, kirjutas va\u0308ljaanne Berlingske."}, {"text_idx": "#000057", "text": "Taani so\u0303java\u0308eluure arvas so\u0303ja alguses, et venelased vo\u0303idavad so\u0303ja kahe na\u0308dalaga ja luureametniku hinnangul olid venelased vo\u0303idule la\u0308hedal. Ta ma\u0308rkis, et invasiooni alguses hoidis venelaste kiire vo\u0303idu a\u0308ra Ukraina o\u0303huto\u0303rje vastupidamine."}, {"text_idx": "#000058", "text": "Ukraina kaitsejo\u0303udude peastaap avaldas reedel tavapa\u0308rase hinnangu Venemaa senistele kaotustele so\u0303jas alates selle algusest 24. veebruaril:"}, {"text_idx": "#000060", "text": "- mobiilsed raketilaskesu\u0308steemid (MLRS) 423 (+0)"}, {"text_idx": "#000061", "text": "- operatiivtaktikalised droonid 1746 (+6);"}, {"text_idx": "#000062", "text": "- autod ja muud so\u0303idukid, sealhulgas ku\u0308tuseveokid umbes 4707 (+24);"}, {"text_idx": "#000063", "text": "Ukraina enda kaotuste kohta samasuguse regulaarsusega andmeid ei avalda."}, {"text_idx": "#000064", "text": "Venemaa vo\u0303imud teatasid, et Ukrainasse saadetud so\u0303durid ja riigiteenistujad vabastatakse tulumaksust, vahendas The Guardian."}, {"text_idx": "#000065", "text": "AFP teatas, et uus meede puudutab ko\u0303iki neid, kes vo\u0303itlevad Venemaa poolt okupeeritud, kuid mitte ta\u0308ielikult kontrollitud Donetski, Luganski, Hersoni ja Zaporiz\u030cz\u030cja oblastites."}, {"text_idx": "#000066", "text": "Kremli ma\u0308a\u0308ruses seisab, et oma sissetulekute kohta ei pea enam teavet andma so\u0303durid, julgeolekuteenistuse to\u0308o\u0308tajad, politseinikud ja teised nimetatud neljas oblastis teenivad riigiteenistujad."}, {"text_idx": "#000069", "text": "\"Suurbritannia ja\u0308tkab seismist koos meie Ukraina so\u0303pradega Putini jo\u0303hkruse vastu ning vabaduse ja demokraatia kaitsmist ko\u0303ikjal, kus leiame selle ohus olevat,\" u\u0308tles Sunak."}, {"text_idx": "#000070", "text": "So\u0303ja 558. pa\u0308ev: Kuleba: meil on drooni Rumeeniasse kukkumise kohta to\u0303endeid"}, {"text_idx": "#000073", "text": "So\u0303ja 551. pa\u0308ev: Venemaa saatis Zaporiz\u030cz\u030cja rindelo\u0303igule enda head reservid"}, {"text_idx": "#000075", "text": "So\u0303ja 411. pa\u0308ev: Vene va\u0308ed kannavad Avdijivka suunal suuri kaotusi"}, {"text_idx": "#000076", "text": "Karikavo\u0303istluste avama\u0308ngu vo\u0303itis Tartu U\u0308likool/Bigbank"}, {"text_idx": "#000079", "text": "Opositsioon kritiseeris teravalt riigieelarvet: see on peataoleku eelarve"}, {"text_idx": "#000082", "text": "Ma\u0308gi-Karabahhi ku\u0308tusehoidlas hukkunute arv on to\u0303usnud u\u0308le 120"}, {"text_idx": "#000084", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000088", "text": "Soome va\u0308lisminister: peame valmistuma selleks, et Venemaa muutub veel hullemaks"}, {"text_idx": "#000090", "text": "Ratas: tasuta u\u0308histranspordi kaotamine on suur viga"}, {"text_idx": "#000096", "text": "USA kirjutavate to\u0308o\u0308liste vanamoodne streik ja\u0308i ajale jalgu"}, {"text_idx": "#000098", "text": "Maa ja\u0308rgmine hiidmanner vo\u0303ib suuresti olla eluko\u0303lbmatu"}, {"text_idx": "#000107", "text": "Riigikogu asub arutama vaenuko\u0303ne eelno\u0303u"}, {"text_idx": "#000108", "text": "Valitsus kiitis heaks ja\u0308rgmise aasta riigieelarve"}]